
Az egészségre nevelés akadálya egy középiskolai példán keresztül

Absztrakt
A dolgozatom fő témája az egészségre nevelés témaköre volt, valamint a diákok káros szenvedélyeinek felmérése. Kutatásunk célja bemutatni egy iskola példáján keresztül az egészségre nevelés akadályait, illetve felmérni az intézmény tanulóinak káros szokásait, szenvedélyeit. Négy hipotézist fogalmaztunk meg, miszerint a megkérdezettek többsége él valamely káros szenvedéllyel, az anyagi helyzet nem befolyásolja a káros szenvedélyek előfordulását, a sportoló diákoknál kevésbé fordulnak elő káros szenvedélyek, valamint, hogy az iskola vezetése és az egészségügyi dolgozók együtt keresnek megoldást jelen problémára. A kutatásunkat egy szekunder kutatással kezdtük, amelyben a témával kapcsolatos szakirodalmakat tekintettük át, majd a primer kutatásunkat két részre bontottuk. Egy kvantitatív eljárással a diákokat online kérdőíves módszerrel kérdeztük meg, míg az iskolában tevékenykedő iskolaorvost, védőnőt és az intézményvezetőt egy kvalitatív eljárás során, késleltetett interjú formájában kérdeztük. A kérdőívet 150 diák töltötte ki (n=150), amelyről elmondható volt, hogy az iskola létszámához, férfiak és nők arányához képest létszámarányos mintavételről beszélhetünk. Kiértékelés során korreláció analízist végeztünk.

